cyanic-selkie/wikianc huggingface dataset:
Verdsmeisterskapen i roing 1979
Lettvekt singlesculler
<br style="clear:both;" />
Lettvekt dobbeltsculler
<br style="clear:both;" />
Lettvekt, firar utan styrmann
<br style="clear:both;" />
Lettvektsåttar
<br style="clear:both;" />
Frogner stadion
Frogner stadion er eit stadionanlegg på Frogner i Oslo i utkanten av Frognerparken. Etter rehabiliteringa i 2009 har banen fått ei heil kunstfrossen isflate for bandy og hurtigløp på skøyter. Sommarstid er det kunstgrasdekke på banen, og arena for amerikansk fotball (Oslo Vikings), lacrosse og fotball. Forutan skøytesport og bandy har banen gjennom historia vore arena for både cupfinalar i fotball og internasjonale friidrettsstemne.
Historie
Det første Frogner stadion blei opna i 1901, og vart snart byens hovudarena for skøyteløp. Inntil då hadde skøytekonkurransar gått på Frognerkilen, på Majorstubanen eller utanfor Vippetangen. Gamle Frogner stadion, som etterkvart òg vart nytta til fotball, låg omtrent der tennisbanane ved Kirkeveien ligg i dag. I 1914 vart Frogner stadion flytta til si noverande plassering. Fram til andre verdskrig var dette hovudarena for skøytesporten i Oslo, etter krigen overtok Bislett denne rolla.
I 2009 vart det sett i gang større rehabiliteringsarbeid på banen. Planen var at ein ny kunstisbane skulle opne i løpet av sesongen 2009/10, men snaue to veker før den planlagde opninga i januar 2010 vart oppstarten av kunstisanlegget utsett ein sesong på grunn av forseinkingar i byggearbeida.
Store arrangement
Fram til 1940 vart alle internasjonale skøytemeisterskap i Oslo halde på Frogner stadion, så nær som VM i 1925, som gjekk på Bislett. Midt på 1930-talet vart Frogner stadion verdas viktigaste bane for utvikling av hurtigløp for kvinner; dei tre første uoffisielle verdsmeisterskapane for kvinner, i 1933, 1934 og 1935, vart halde her.
I februar 1920 hadde Oscar Mathiesen ein duell mot amerikanaren Bobby McClean framfor eit stort publikum på Frogner stadion. Mathiesen vann denne duellen over fire distansar og fekk med dette den uoffisielle tittelen Professional World Champion.
Mr. Eliminator
Mr. Eliminator er det fjerde studioalbumet til surfemusikkpioneren Dick Dale (and his Del-Tones). Det kom ut i 1964 og var ei slags oppfølgjar til det førre albumet, Checkered Flag. Dette albumet består stort sett av songar me eit hot-rod- eller billøptema. Dale var kjend for å bruke element frå Midtausten i musikken sin, og eit døme på det her er «The Victor».
Dette albumet var det siste Dale gav ut med hot-rod-musikk. Med det neste albumet (og siste albumet med The Del-Tones), Summer Surf, gjekk han attende til «vanleg» surfemusikk.
Daddelfugl
Daddelfugl, Hypocolius ampelinus, er ein liten fugleart og er einaste medlemmen av slekta Hypocolius. Slekta er plassert i sin eigen familie, Hypocoliidae. Denne slanke fuglen med lang stjert lever i regionar med tørr halvørken i Nord-Afrika, Arabia, Afghanistan, Pakistan og det vestlege India. Dei flyg i flokkar og beitar hovudsakleg på frukt, migrerer sørover om vinteren.
Skildring
Daddelfugl er ein slank fugl med lang hale, liten fjørtopp og solid nebb med ein aning krok på spissen. Kroppsforma minnar om sidensvansar med mjuk, silkeaktig fjørdrakt. Fuglane er i hovudsak einsarta grå eller brungrå i farge, hannar har ein svart trekantforma maske rundt auga. Dei har kvite spissar på dei svarte primære vengefjøra og eit svart band på enden av halen. Vaksne er ca. 19-21 cm i lengd.
Bokmålsforbundet
Bokmålsforbundet er ein organisasjon som arbeider for at Noreg skal ha eitt skriftspråk, moderat bokmål. Organisasjonen vart etablert i Bergen den 21. februar 1990 der han også har hovudkontor. Organisasjonen har også eit avdelingskontor i Ålesund. Forbundet har rundt 1000 medlemmar, og gir ut nettavisa Mål for Norge.
Daddelfugl
Skildring
Fjøra på hovudet hevar seg til ein topp når fuglen er spent. Dei flyg i ein rett ikkje-bølgjande stil, og når dei fer rundt i buskas, kan dei minne om ein timal. Tarsen, det vil seie beinet mellom okle og tær, er kort og solid med grove skjel. Dei har små fjørbuster synlege ved nebbrota og nasebora er synlege, små og ovale.
Taksonomi
Slektskap til andre artar er uklåre. Tidlegare ornitologar har antyda at daddelfugl er knytt til bylbylar eller varslarar. Dei synast å vere knytt til sidensvansar, og minst ein studie basert på molekylære sekvensar antydar at daddelfugl høyrer til i denne gruppa.
Frogner stadion
Verdsrekordar sett på banen
Alt i opningsstemnet 10. januar 1914 sette Oscar Mathisen verdsrekord på 500 m på den nye banen med 43,7 - første tid under 44 sekunden. Dagen etter gjekk han 1500 m på 2.19,4, som var første tid under 2.20.
Bokmålsforbundet
Bokmålsforbundet held ved like og offentleggjer språkstatistikk basert på offisielle tal. Denne er tilgjengeleg på forbundet sin nettstad.
Sogns Barneheim
Sogns Barneheim for foreldrelause born vart skipa på Leikanger i 1891. Han hadde i motsetnad til mange andre barneheimar eit langt liv og var i drift fram til 1974. Eigar og drivar i heile perioden var Indremisjonen i Sogn. Sogns Barneheim vart den einaste barneheimen i Sogn og Fjordane.
Bokmålsforbundet
Initiativtakar og formann er Steinar Øksengård.
Daddelfugl
Distribusjon og habitat
Daddelfugl har utbreiing gjennom Midtausten, hekkar i området avgrensa av Irak, Iran, Afghanistan, Pakistan, Turkmenistan, og overvintrar stort sett i nærleiken av Raudehavet og Persiabukta, kysten av Arabia, inkludert Bahrain. Dei er streiffuglar i Tyrkia, Israel, Egypt og Oman. Om vinteren er dei vitjande i Kutch-regionen vest i India og streifarar har vorte registrert så langt sør som Kihim nær Bombay. Daddelfugl finst i skog og kratt i tørre og halvtørre regionar, særleg i elvedalar nær ørkenar, og dessutan i kunstig vatna og dyrka område med tre, til dømes palmelundar og hagar.
Frogner stadion
Verdsrekordar sett på banen
Seinare har både Oscar Mathisen, Harald Strøm og Ivar Ballangrud sett verdsrekord på 5000 m på denne banen. På 1930-talet vart det seks gonger sett verdsrekord for kvinner på Frogner - ved skøytepionerane Synnøve Lie, Undis Blikken og Laila Schou Nilsen. Schou Nilsens 2.38,1 stod urørt i 13 år. Etter krigen er det ikkje saett nokon verdsrekord på Frogner Stadion.
Oscar Mathiesen og Sonja Henie
Frogner stadion var heimebane både for Oscar Mathisen og Sonja Henie, som begge er blitt heidra med eigne statuar utanfor banen. Statuen av Oscar Mathiesen, som er forma av Arne Durban, vart avduka i 1959. Oscarstatuetten, ein pris for årets største skøytebragd, er ein miniatyr av denne statuen.
Statuen av Sonja Henie, forma av Per Ung, vart avduka i 1986.
Sogns Barneheim
Livet på Sogns Barneheim
Livet på Sogns Barneheim har blant anna vorte dokumentert gjennom historia til Johanna M. Haugen frå Luster. Avgangsvitnemål frå barneheimen samt andre skriftlege kjelder støttar opp under historia til Haugen om hennar bakgrunn som barneheimsbarn frå 1917 til 1924. Historia til Johanna M. Haugen kan ein lese på Digitalt Fortalt.
Frogner stadion
Rehabilitering av banen
I løpet av dei siste tiåra har det vore mange forslag til planer for vidare utvikling av området, både innandørs skøytehall og fotballstadion, men dette har som oftast stranda på manglande økonomisk dekning og av omsyn til det freda Vigelandsanlegget. I april 2008 vart det endeleg vedtatt å løyve pengar til ei rehabilitering av anlegget, som omfatta både bygging av heil kunstisbane og rehabilitering av garderobeanlegg og klubblokale.
Sogns Barneheim
Nyare tid
Nokre få år etter at barneheimen vart stengd i 1974, starta Indremisjonen opp barnehage og dreiv denne nokre år til Leikanger kommune tok over med kommunal barnehage. Denne vart flytta i 2009. I 2010 ønskte eigarane av bygget å riva for å byggja nye hus på tomta. I samband med dette kom Kulturavdelinga i Sogn og Fjordane Fylkeskommune med ei kulturminnefagleg vurdering der dei tilrådde fylkesrådmannen å ikkje godkjenne riving og ny reguleringsplan for området. Kulturavdelinga meinte ei riving ville vere i strid med kulturminneinteresser. Fylkesrådmannen fann ikkje grunnlag for å fylgja den kulturminnefaglege tilrådinga, blant anna fordi bygningen har gjennomgått endringar sidan han vart nytta som barneheim. Blant anna har golvet vorte fjerna og vert i dag nytta på Tørvis Hotell i Marifjøra. Riksantikvaren valde å ikkje overprøva fylkesrådmannen. Bygget som husa Sogns Barneheim vart rive i 2011.
Frogner stadion
Rehabilitering av banen
Opningsstemnet på det rehabiliterte Frogner stadion skulle vere Oscarløpet 16.-17. januar 2010. Men ombygginga av banen tok meir tid enn forventa, og det vart derfor ikkje skøyteløp på Frogner stadion før sesongen 2010/2011.
Den 20. november 2010 spelte Frigg Bandy sitt A-lag den første bandykampen nokonsinne på Frogner Stadion i nyare tid. A-laget har alt begynt å trene, og banen framstår som moderne og særs god. Frigg Bandy har gleda av å nytte Frogner Stadion i åra framover som heimebane.
Æs
Æs er ei gammal måleining for masse, spesielt brukt ved veging av sølv. Ei æs vart ved lov av 28. juli 1824 fastsett til ein masse tilsvarande 60,8 mg ved handelsvekt, 57,6 mg ved søvvekt.
Det gjekk 16 æs i ei ort. På si sida kunne æsa delast inn i 16 grann.
Ordet kan ha samanheng med norrønt 'æs' som tyder 'firkanta hol som noko fellast inn i*, jf islandsk der holet i skolêret for å tre reima igjennom, vert kalla æs.
Daddelfugl
Åtferd
Daddelfugl er ein sky og diskret art, fuglen vil søkje skjul når han vert forstyrra, der han blir liggjande urørleg til faren er over. Dei vil danne flokkar, spesielt om vinteren, og dei kviler saman.
Hekkesesongen er juni og i Arabia juli. Reiret er koppforma og djupt fora med hår og lo. Reiret er ofte plassert på blada av ein palme på ei høgd av ca. 3 til 5 meter. begge kjønna tar del i reirbygginga. Kullet er på fire egg. Egga er blyfarga med kvite flekker. Rugetida er ca 14-15 dagar.
Daddelfugl beitar roleg og metodisk i lauvverk, gjennom klynger av tre, palmelundar og frukthagar, sjeldan ned på bakken. Sjølv om dei kan ete nokre insekt, består den viktigaste dietten deira av frukt og bær, inkludert morbær, fiken og dadlar. Dei tar gjerne brød i fangenskap.
Det vanlegaste læte er ein serie av skrikande lydar i avtakande styrke eller plystring. Anna vokalisering inkluderer skjennande kvitring.
Vern
Ettersom arten har eit vidt leveområde, og fordi han ikkje oppfyller kriteria for nedgang i populasjon hos IUCN raudliste, er vernestatus vurdert til livskraftig. På grunn av den monotypiske familiestatusen er han eit ettertrakta objekt for fuglekikkarar.
Beiarelva
Beiarelva (eller Storåga) er eit rundt 56 kilometer langt vassdrag i Beiarn kommune i Nordland. Elva følgjer hovuddalføret i Beiarn og renn ut i Beiarfjorden ved Tverrvik. Ho har utspring øvst i Beiardalen, i Saltfjellet-Svartisen nasjonalpark.
Beiarelva er ei populær elv for fiske av laks og sjøaure. I tillegg har elva ein stamme av sjørøye, men denne blei totalfreda i 2008. Elva har ein lakseførande strekning på 27,5 kilometer, frå utløpet til Høgforsen ved Tollå. I tillegg er også 3 kilometer av sideelva Tollåga, og 0,6 kilometer av sideelva Gjeddåga, lakseførande.
I 1981 blei lakseparasitten Gyrodactylus salaris påvist i elva. Dette førte til at laksebestanden blei sterkt redusert i løpet av tiåret. I 1989 blei alt laksefiske i Beiarelva forbydd. Elva blei rotenonbehandla i 1994. Etter 7 år, i 2001, blei elva friskmeldt for gyro, og ho blei igjen opna for laksefiske.
Football Mountain
Football Mountain er eit fjell, 830 moh, med ein kjend og rar fjellhammar kalla The Football på nordsida, på ryggen mellom Edistofjorden og Tuckerbreen i Antarktis. Det vart nytta som ein landmålingsstasjon, og det vart bygd ein stor steinvarde på toppen, av den den geologiske gruppa frå New Zealand, 1957–58, som namngav det etter The Football.
Bokmålsforbundet
Opphav og språkpolitikk
Opphavet til organisasjonen var at Øksengård meinte at eksisterande språkorganisasjonar ikkje var i stand til å fremje interessene til bokmålet.
Bokmålsforbundet meiner det norske talespråket skal utvikla seg fritt, utan innblanding frå politikk eller byråkrati. I skulesamanheng ynskjer dei å gjera skriftleg sidemål valfritt. Når det gjeld offentleg tilsette, meiner Bokmålsforbundet at dei fritt skal kunna velja mellom bokmål og nynorsk.
Forbundet er sterkt kritisk til at nynorsk har større del i offentleg forvalting enn tilslutnaden i folket tilseier, og er samstundes motstandar av ei tilnærming mellom dei to offisielle språkformene bokmål og nynorsk – gjerne kalla samnorsk.
Temmincksnipe
Temmincksnipe er ein fugleart i snipefamilien. Han har namn etter den nederlandske biologen Coenraad Jacob Temminck.
Læte
Fuglen støyter ut ei høglytt trille. Han har ei typisk kretsande speleflukt på hekkeplassen.
Utbreiing
Arten er utbreidd i eit relativt smalt belte i den subarktiske sonen frå Skandinavia og austover i dei nordlege delane av Russland og Sibir til Beringstretet, vesentleg nær elvesystema og ved elvemunningane i dei nordlege kystområda. Nokre få par hekkar også årleg i Nord-Skottland. Karakteristisk for arten er den klumpvise førekomsten gjennom heile utbreiingsområdet.
Førekomst i Noreg
I Sør-Noreg hekker fuglen spreidd i vierregionen i fjelltraktene frå dei sørlege delane av Hardangervidda til Trøndelag. Vidare hekkar enkelte par på nokre kystlokalitetar i låglandet på Møre og i Trøndelag. Generelt bør vegetasjonen vere sparsam, og langs kysten finst denne biotopen ved elvemunningar der det er mykje stein og grus. Til fjells i Sør-Noreg finst arten oftast nær vatn, helst på stader med svært kortvaksen vier eller med sparsam vegetasjon. I Nord-Noreg førekjem arten spreidd i Nordland og Troms, dels langs kysten, men mest utbreidd er arten i fjellområda langs grensa. I Finnmark hekkar arten over heile Finnmarksvidda, men også spreidd langs kysten til Varangerhalvøya langs elvemunningar og mindre øyar i fjordane. Fuglen hekkar også ved Pasvikelva. Truleg hekkar 3000-4000 par årleg i Noreg.
Føde
Fuglen finn maten i mjuk leire med lite vegetasjon og plukkar oftast opp føda når denne er synleg. Temmincksnipa verkar litt museaktig på matleiting der ho kryp ikring ved kantar av vassdammar. Maten er mest insekt og andre små dyr utan ryggrad. Temmincksnipa er mindre selskapeleg enn andre små vadarar og vert sjeldan sett i store flokkar.
Trekktilhøve
Fuglar på vårtrekket kan ofte sjåast i låglandet i Sør-Noreg frå midt i mai, til hekkeplassane kjem dei i slutten av mai og i starten på juni etter som snøtilhøva er. Hekkefuglane flyg sørover i juli eller første halvdelen av august, ungfuglane reiser frå hekkeområda i august. Overvintringsområda for den norske bestanden ligg truleg i det sentrale Afrika.
9P78-1
9P78-1 (russisk Самоходная пусковая установка (СПУ)) er ei sjølvdriven avfyringsrampe for missil basert på køyretøyet MZKT-7930. Det er eigna til vakthald, transport og førebuing til avfyring av to missil. Køyretøyet veg 42 tonn og kan ta nyttelast på 19 tonn. Maxfart på vegar er 70 km/t og 40 km/t utanfor veg. Med full drivstofftank kan køyretøyet køyra 1000 km på veg. Det krev berre eit mannskap på 3 for å utføra ei avfyring.
Randabygd kyrkje
Randabygd kyrkje, tidlegare Randabygd kapell, står i Hopland i Stryn kommune i Vestland, og er ei langkyrkje bygd i tre i 1916.
Arkitekt for bygget, som har sitjeplassar til 240 personar, var Jens Sølvberg frå Bryggja.
Fram til dei fekk kyrkja i Randabygda sokna folk i området til Utvik kyrkje og Vereide kyrkje på sørsida av Nordfjorden. Bygda fekk hjelpegravplass i 1910. Kyrkja hadde status som kapell frå ho var ny til 1981. Frå starten til 1967 var området kapellsokn i Utvik sokn i Innvik prestegjeld. I 1967 vart Randabygd kapellsokn overført til Hornindal sokn i Hornindal prestegjeld, og i 1981 vart Randabygd utskild som eige sokn frå Hornindal sokn.
Said ibn Taimur
Said bin Taimur al Bu Said var sultan av Oman frå han etterfølgde faren Taimur ibn Faysal den 10. februar 1932, då denne abdiserte, til han sjølv blei styrta ifrå trona av sonen sin Qabus ibn Said den 23. juli 1970. Han blei send i eksil i London, der han blei verande livet ut. Said bin Taimur er gravlagd i Surrey.
Styret til Said ibn Taimur blir rekna som strengt og bisart. Ein fekk ikkje nytta papirpengar, og han sjølv hadde ein enorm pengebinge. Å vera i draumane til bin Taimur var straffbart. Det same var bruk av radioapparat, syklar og briller.
Carlini-stasjonen
Carlini-stasjonen, tidlegare kalla Jubany-stasjonen, er ein argentinsk, permanent base, først oppretta i 1953 på 25 de Mayo Island (King George Island) i Sør-Shetlandsøyane i Antarktis. Han vart kalla opp etter den argentinsk piloten José Isidro Jubany, men fekk nytt namn i mars 2012, Carlini, etter den argentinske forskaren Alejandro Ricardo Carlini.
Skildring
Stasjonen ligg nær basane til Uruguay, Chile, Sør-Korea, Russland, Kina og Polen og like ved ein koloni på meir enn 16 000 pingvinar og 650 sjøløver. Han kan ta imot 60 personar og vinteren er det kring 20 personar som held til her.
Stasjonen vart reist i 1982, og har 15 bygningar, to laboratorium og ein kino. For å kome seg hit mår ein fly frå Ushuaia til Base Marambio og så nokre dagar med båt.
Kjerstin Solås
Kjerstin Boge Solås er ein norsk handballspelar frå Dale i Sunnfjord som sidan 2015 har spelt på Tertnes IL. Ho vart europameister med Noreg i 2016. I tida oktober-desember 2016 spelte ho 14 landskampar og skåra fire mål.
Solås spelte på heimlege Dale IL, før ho som 16-åring melde overgang og debuterte på nivå tre i norsk klubbhandball med Førde IL. Sommaren 2015 tok ho steget opp i toppserien då ho gjekk vidare til Tertnes IL.
Solås var med på det norske landslaget som vann Handball-EM 2016 i Sverige.
Prehnitt
Prehnitt er eit bleikgrønt mineral som finst i holrom og på sprekker i ei rekkje bergartar, danna hydrotermalt. Det finst ofte saman med zeolittar. Det krystalliserer rombisk og er eit silikat av kalsium og aluminium med formel Ca2Al2Si3O10(OH)2. Prehnitt er eit særs utbreitt mineral som er funne ei rekkje stader i Noreg.
Det vart først skildra i 1788 etter ein førekomst i Karoo-doleritt i Cradock i Eastern Cape-provinsen i Sør-Afrika. Det vart kalla opp etter oberst Hendrik Von Prehn (1733–1785), som var kommandant for ein nederlandsk koloni ved Kapp det gode håp frå 1768 til 1780.
Ulvetuva
«Ulvetuva» er ein song av den norske trioen Fjellfolk, gjeven ut 23. januar 2013. Songen er skriven av Trym Bjønnes.
Songen deltok i Melodi Grand Prix 2013, den norske uttakinga til Eurovision Song Contest 2013 i Malmö i Sverige, og vart framført på norsk av Fjellfolk. Bidraget deltok i den andre semifinalen, enda på andreplass og gjekk vidare til finalen. Kva for plassering bidraget fekk i finalen er ikkje kjend, men det gjekk ikkje vidare til gullfinalen, og fekk heller ikkje representere Noreg.
Ford Peak
Ford Peak er eit fjell, 1830 moh, som ligg 6,5 nautiske mil vest for Mount Billing i Prince Albert Mountains i Victoria Land i Antarktis. Det vart namngjeve av den sørlege geologiske gruppa frå New Zealand, 1962–63, etter M.R.J. Ford, som var assisterande landmålar i gruppa og som overvintra ved Scott-basen i 1962.
Mittet
Mittet er ei bygd nord i Rauma kommune i Møre og Romsdal. Mittet er også eit dalføre som startar nede ved Langfjorden og går sørover. Lengst inne i Mittetdalen i sør, startar ein stig til turisthytta Måsvassbu og over fjellet til Isfjorden.
I aust grensar Mittet til Nesset kommune og bygda Vistdal. I vest grensar staden til Holm og Åfarnes. Kyrkja for Mittet er Holm kyrkje.
Azimuth Islands
Azimuth Islands er ei gruppe fire småøyar som ligg 1,5 km nordvest for Parallactic Islands i Holmevika i Antarktis. Dei deler namn med den største øya i gruppa, Azimuth Island. Ho vart kartlagd av norske kartografar frå flyfoto teken under Lars Christensen-ekspedisjonen i 1936-37. Ho fekk dette namnet av Australian Antarctic Names and Medals Committee (ANCA) fordi den største øya i gruppa vart teken med i ei triangulering gjort av ANARE (Australian National Antarctic Research Expeditions) i 1959.
I'm With You
Melodi Grand Prix 2013
Songen deltok i Melodi Grand Prix 2013, den norske uttakinga til Eurovision Song Contest 2013 i Malmö i Sverige, og vart framført på engelsk av Annsofi. Bidraget deltok i den andre semifinalen, enda på tredjeplass og gjekk vidare til finalen. I finalen gjekk bidraget vidare til gullfinalen og enda til slutt på tredjeplass. Bidraget fekk ikkje representere Noreg. Rybak, som skreiv songen, vann både Melodi Grand Prix 2009 og Eurovision Song Contest 2009 i Moskva i Russland med songen «Fairytale».
Alexanderarkipelet
Alexanderarkipelet (Alexander Archipelago) er ei nesten 500 kilometer lang øygruppe utanfor søraustkysten av Alaska. Øygruppa omfattar rundt 1 000 øyer, som er toppar av fjell som reiser seg skarpt frå botnen av Stillehavet. Djupe kanalar og fjordar skil dei frå fastlandet. Øygruppa fekk namnet sitt frå U.S. Coast and Geodetic Survey i 1867. Ho blei kalla opp etter tsar Aleksander II av Russland.
Øyene har uregelmessige og bratte kystlinjer, og djupe eviggrøne og tempererte regnskogar. Dei største øyene i gruppa er Chichagof, Admiralty, Baranof, Etolin, Kupreanof, Kuiu, Mitkof, Wrangell, Prince of Wales, Dall og Revillagigedo. Også Annette- og Yakobi-øya høyrer til øyggruppa. Alle øyene er skogdekte og har ein brei fauna. Den totale overflaten er rekna ut til å vera rundt 33 000 km².
Urfolket på øyane er tlingit- og kaigani haida-folk. Tsimshianfolket, som bur på Annette-øya, er ikkje opphavleg frå området, men kom hit frå Britisk Columbia seint på 1800-talet. Dei største byane på øyene er Ketchikan på Revillagigedo og Sitka på Baranof. Den største byen i den administrative regionen øygruppa høyrer til er Juneau, men denne ligg på fastlandet og er dermed ikkje ein del av sjølve øygruppa.
Dei viktigaste næringane på øyggruppa er turisme, fiske og skogbruk.
Dei fyrste europearar som vitja øygruppa var russarar leia av Aleksej Tsjirikov i 1741, som såg kystane av Noyes og Bakerøya (begge av vestkysten av Prince of Wales Island), Baranof-, Chichagof-, Kruzof- og Yakobiøya. Seinare blei staden utforska av Storbritannia, Spania og USA. Øyene tilhøyrde Russiske Amerika fram til Alaska blei selt til USA i 1867.
9T250
9T250 (russisk Транспортно-заряжающая машина (ТЗМ) er eit transport- og omlastingskøyretøy for tunge missil. Det er basert på MZKT-7930. Det frakter med seg to ekstra missil som kan lyftast over til avfyringsrampa med kran. To mann er nok til å gjera denne jobben.
Daglegvarekjeda Kiwi
Kiwi (stilisert som KIWI) er eit norsk kjedekonsept for sal av daglegvarer som blei starta i Hokksund i 1979. Namnet på butikkjeda kjem frå etternamnet til gründerane Tor og Henning Kirkeng og Svein Wike, der dei to fyrste bokstavane i etternamna Kirkeng og Wike dannar KIWI.
I 2008 hadde det vokse til dne nest største daglegvarekjeda i Noreg målt i omsetning, og var i 2011 den største i landet målt i talet på butikkar. Kiwi er ein del av NorgesGruppen og hadde i februar 2018 652 butikkar i Noreg  og 103 butikkar i Danmark, men den 28. april 2017 blei alle Kiwibutikkane i Danmark lagt ned. I juli 2011 gjekk Jan Paul Bjørkøy inn i stillinga som konstituert Kiwi-sjef etter at den mangeårige leiaren Per-Erik Burud omkom i ei båtulykke på Tjøme.
Opningstider
Dei fleste av butikkane har lange opningstider, og mange av butikkane som held ope frå 07:00 til 23:00 — seks dagar i veka. Nokre av butikkane har også ope på søndag.
Opning av nye butikkar
KIWI opna innan 2008 sine første butikkar i Danmark. Ved lanseringa var det strid om namnet, da den danske daglegvarekjeda Netto meinte at den var først ute i landet med å registrere «Kiwi» som varemerke.
Johan H. Andresen
Etter skuleår på Møller institutt i Christiania arbeidde han på handelskontor i utlandet. Deretter var han handelsagent i hovudstaden, frå 1846 eigde han Tiedemanns Tobaksfabrik og dreiv ei engrosforretning i kolonialvarer.
I 1861 valde kongen Andresen til styremedlem i hypotekbanken. Han var i 1861 medlem av kommisjonen om konkurslova, 1872 av både den skandinaviske myntkommisjonen og av kommisjonen om pengestellet i Noreg.
Andresen var 1856-63 medlem av formannskapet i Christiania, og sidan av bystyret. Han var 4. representant til Stortinget frå valkrinsen Kristiania, Hønefoss og Kongsvinger i stortingssesjonen 1874, der han var medlem av tollkomiteen. Andresen døydde før sesjonen var over.
Tina Presthus
Presthus er fødd i Bergen og busett på Stord. I 2006 fekk ho 9. plass i The International Moscow Rotary Club’s Competition for Young Musicians» i Russland. I 2007 fekk ho fyrstepris i konkurransen Giovani Talenti i San Bartolomeo i Italia. Ho blei prisvinnar i Ungdommens Musikkmesterskap, både i 2006, 2008 og 2010. I 2008 blei ho tildelt Drømmestipendet av Norsk Tipping og Norsk Kulturskoleråd, og i 2009 fekk ho Stord kommune sitt kulturstipend. Ho studerer no ved Joseph Haydn Konservatorium i Eisenstadt, Austerrike.
For norske TV-sjåarar er Tina Presthus mest kjend som vinnar av Kvitt eller dobbelt (NRK, 2006) i temaet Tudordynastiet, og som semifinalist i Norske talenter (TV2, 2008), der ho spela fiolin, akkompagnert av mor si, Jelena Sjubinskaja Presthus. Veslebroren hennar, Jan Anders Presthus, var med i Kvitt eller dobbelt i 2008, i temaet romkappløpet. Han kom til semifinalen i Norske talenter 2009 som steppdansar.
Fylkesveg 213 (fleirtyding)
Fylkesveg 213 finst i fleire fylke i Noreg:
Fylkesveg 213 i Nordland
Fylkesveg 213 i Nordland går mellom Ulvangen og Krokvik i Leirfjord kommune. Vegen er 3,6 km lang.
Mongla
Mongla (bengali মংলা, Maṃlā, tidlegare Chelna) er ein hamneby sørvest i Bangladesh. Byen ligg ved møtestaden til Pussur- og Mongla-elva, rundt 10 mil nord for Bengalbukta. Han har rundt 40 000 innbyggjarar.
Hamna er den viktigaste i vestre Bangladesh. Ho kan ta imot sjøgåande skip, og blir brukt til eksport av jute, lêr, tobakk, frosen fisk og reker. Nokre viktige importvarer er korn, sement og gjødsel. Mongla har transportsamband med fleire andre elvehamner i Bangladesh, og med jernbanenettverket i Khulna.
Hans Hurum
Hans Olsen Hurum var ein norsk gardbrukar, ordførar og stortingsmann frå Hole i Buskerud.
Far til Hurum var gardbrukar på garden med same namnet. Sjølv gjekk han på Ringerike realskule i fem år og var 1865-67 styrar av skogsdrifta i Bangdalen i Nord-Trøndelag og sidan gardbrukar på Skamarka i heimbygda Hole. Han var medlem av heradsstyret i mange år, også ordførar. Elles var han medlem av tilsynskommisjonen for jarnbanene Kristiania-Drammen og for Randsfjordbanen.
Hurum representerte Buskeruds amt på Stortinget 1877-82 og 1889-91, heile tida medlem av jarnbanekomiteen. Han slo seg med i Høgre si stortingsgruppe.
Han døydde i 1922 på garden sin i Hole.
Dixon Entrance
Dixon Entrance (fransk Entrée Dixon, haida Seegaay) er eit sund i Nord-Amerika som skil Alexanderarkipelet i Alaska i nord frå Graham-øya i Britisk Columbia i sør. Den internasjonale maritime grenselina som går gjennom sundet mellom USA og Canada er omstridd.
Sundet har innløp mellom Kapp Muzon på Dall-øya og Langara-øya like nord for Graham. Det strekkjer seg austover til det kanadiske fastlandet. Det er ein del av ei innaskjærs seglingsrute for skip langs den nordamerikanske stillehavskysten, og markerer også den austlege overgangen mellom Stillehavet og Alaskabukta. Frå sundet fortset Clarencesundet i nordleg retning og Hecatesundet sørover.
Sundet har namn etter George Dixon, som var kaptein i den britiske marinen.
Kalis
Kalis er ein tidlegare landkommune i regionen Kukës i Albania. Etter ei admininistrasjonsreform i 2014 inngår han som ei kommunaleining i kommunen Kukës.
Ved folketeljinga i 2011 hadde den dåverande landkommunen Kalis 827 innbyggjarar.
Tidlegare administrativ inndeling
Fram til år 2000 var Kalis ein del av distriktet Kukës. Den dåverande landkommunen omfatta busetnadene:
Babushkin Island
Babushkin Island er ei lita øy som ligg 5,5 nautiske mil nord for Archer Point og 5 nautiske mil aust for Matusevichbretunga i Oates Land i Antarktis. Ho vart kartlagd av Den sovjetiske antarktisekspedisjonen (1958) og kalla opp etter Mikhail Babusjkin, ein sovjetisk polar pilot i Arktis.
Ormskirk
Ormskirk er ein liten marknadsby i Lancashire i England, omkring 21 km nord for Liverpool og 29 km sør for Preston. Byen er administrasjonssenter for distriktet West Lancashire.
Byen vart grunnlagt av vikingar. Dei skal ha vore leia av ein person ved namn Orme (eller Orm). Mange meiner at han må ha vore kristen og bygde ei kyrkje på staden, Orms kyrkje, som så vart stadnamnet Ormskirk.
Soknekyrkja er bygd over den eldste kyrkja, og er vigd til apostlane Peter og Paulus. Ho er den eldste bygningen i byen. Kyrkja er ei av berre tre i England som har både tårn og spir (engelsk kyrkjearkitektur er her heilt annleis enn norsk), og ho er unik ved at ho har begge delar i same ende av bygningen.
Bainingspråket ura
Ura er eit bainingspråk i papua-språkgruppa som blir snakka i East New Britain-provinsen på øya New Britain i Papua Ny-Guinea. Ura fungerer delvis som eit lingua franca for talarar av andre bainingspråk. Talarane kallar seg uramät.
Reiar Nilsson Leir
Reiar Nilsson Leir (Reiar Nilsen Leer) var ein norsk gardbrukar, ordførar, bankmann og stortingsmann frå Krødsherad i Buskerud.
Leir var på garden Bjørkerud i Krødsherad. Faren var gardbrukar og lensmann. Sjølv tok han over garden Bjørkerud, men flytta i 1868 til slektsgarden Leir og dreiv denne. Han var kjend som ein flink skogmann. Leir var medlem av Sigdal heradsstyre, ordførar i fleire år. Elles var han forlikskommissær 1886-97 og sparebankkasserar i 20 år.
Leir representerte Buskeruds amt på Stortinget frå 1877 til 1888. I alle år var han medlem av konstitusjonskomiteen og frå 1883 også av Lagtinget. I 1883-84 var han medlem av riksretten mot Selmer-ministeriet.
Leir døydde på garden sin i Krødsherad i 1900.
Stripegås
Stripegås (Anser indicus) er ein gåseart som hekkar i Sentral-Asia i koloniar ved høgtliggjande innsjøar på Tibetplatået nordaust til Mongolia. Dei overvintrar i Sør-Asia, så langt sør som på det indiske subkontinentet.
Skildring
Fuglen er bleik grå og kan lett skiljast frå dei andre grågjæsene i slekta Anser med kvitt hovud, hals og strupe, og svarte tverrstriper på hovudet og svart ned langs nakken. Dei er òg mykje bleikare enn dei andre gjæsene i denne slekta. I flukta ropar dei med typisk gåsetuting. Vaksne fuglar er 71–76 centimeter i lengd og veg 1,87 til 3,2 kilo.
Utbreiing
Stripegåsa er rekna å vere ein av dei høgastflygande fuglane i verda under trekk, pålitande registreringar med sporingsteknologi har synt at dei har nådd 6437 moh. i Himalaya, jamvel om somme gjev 9000 moh. som ei maksimal flygehøgd for stripegåstrekket. Det er no kjent at dei tilsynelatande finn lågare trekkruter gjennom pass over fjella. Under vårtrekket nordover frå låglandet i India til hekkeområda på Tibetplatået gjer dei flyginga over Himalaya utan stopp på så lite som sju timar. Overraskande, trass føreseieleg bakvind som blæs nord og opp Himalaya, vil stripegjæser unngå vind, og ventar til det stilnar av, deretter gjer dei den største stinging under flyging som nokosinne er registrert for fugl, frå nær havnivå til høgda i Himalaya og dei opprettheld høgda i fleire timar. Stripegåsa er kjent for å vere godt rusta for denne utruleg utfordrande migrasjon. Vengene har ei litt større bereflate for kroppsvekta enn andre gjæser, noko som blir trudd å hjelpe gåsa til å flyge i stor høgd. Studiar har funne at dei pustar djupare og meir effektivt under tilhøve med lågt oksygeninnhald. Hemoglobinet i blodet deira har ein høgare oksygenaffinitet enn blant andre gjæser.
Stripegåsa trekkjer sør og over Himalaya for å halde seg gjennom vinteren i delar av Pakistan, Nepal og landa rundt Bengalbukta medrekna India. I India frå Assam til så langt sør som Tamil Nadu. Vinterhabitata er dyrka marker, der dei beitar på bygg, ris og hvete, og kan derfor skade avlingar. Fuglar frå Kirgisistan er registerert på rasteplassar i vestlege Tibet og sørlege Tadsjikistan i 20 til 30 dagar før dei held fram lenger sør.
Dei er ofte haldne i fangenskap, i Europa finst ein forvilla stamme og det blir gjort regelmessige observasjonar av stripegjæser i Noreg.
Proustitt
Proustitt er ein lys raudgyldig erts, eit arsensølvblende, eit blautt, skarlagenraudt mineral, eit sølvhaldig sulfosalt, Ag3AsS3. Det har ei viss tyding som sølvmalm. Det finst i Noreg mellom anna ved Kongsberg. Den tilsvarande antimonsambindinga er pyrargyritt.
Han er kalla opp etter J.L. Proust.
Mount Forde
Mount Forde er eit fjell over 1200 moh, som ligg ved toppen av Huntbreen, 2 nautiske mil nordvest for Mount Marston i Victoria Land i Antarktis. Det vart kartlagd av Terra Nova-ekspedisjonen, og kalla opp etter kvartermeister Robert Forde i Royal Navy, eit ekspedisjonsmedlem i den vestlege geologiske gruppa.
Omar Hakim
Tidleg liv
Hakim studerte ved New York School of Music and Art og byrja karrieren sin i forskjellige pop- og soulgrupper. Faren hans, Hasan Hakim, hadde spelt trombone for Duke Ellington og Count Basie og dette inspirerte den yngre Hakim for rolla han kom til å spele i den kjende jazzfusiongruppa Weather Report.
Karriere
I 1984 spelte Hakim det meste av trommene på Dire Straits-albumet Brothers in Arms, då bandet meinte den tidlegare trommeslagaren Terry Williams ikkje hadde den rette stilen dei var ute etter, etter at dei fleste songane var spelte inn. Hakim spelte inn alle trommene på ny i løpet av to dagar og drog så vidare. Williams vart henta inn att i bandet for turneen.
På denne tida lærte Hakim seg òg å programmere trommemaskinar, som gjorde at han vart enno meir etterspurd som studiomusikar for pop, rock og R&B og han arbeidde mellom anna med Madonna. Samstundes fortsette han å spele jazzfusion i 1980- og 1990-åra, med mellom andre Miles Davis, David Sanborn, Roy Ayers, George Benson, Joe Sample, John Scofield, Lee Ritenour og Najee. I 1989 gav Hakim ut det første soloalbumet sitt, Rhythm Deep, som var ei blanding av jazz, R&B og pop, der han mellom anna òg song på songane sjølv. Hakim vart nominert til ein Grammy-pris for albumet.
I 1990-åra byrja Hakim å spele mykje elektronisk perkusjon. Han spelte mellom anna på album av Mariah Carey, Celine Dion og Jewel.
I 2000 gav Hakim ut det andre albumet sitt, The Groovesmith, som var produsert, spelt inn og miksa i heimestudioet hans, «The OH-Zone».
Gjestmusikar
Nokre av dei mest kjende artistane han har spelt med er Michael Jackson, Anita Baker, Sting, Kate Bush, Weather Report, Mariah Carey, Madonna, David Bowie, Miles Davis, Chic, Bryan Ferry, Aziza Mustafa Zadeh, Everything but the Girl, Marcus Miller, Kazumi Watanabe, Lee Ritenour, Chieli Minucci, The Rippingtons, Bobby McFerrin og Daft Punk, for å nemne nokon.
Camera obscura
Camera obscura (latinsk for mørkt rom) eller holkamera er ei enkel form for projeksjonsapparat eller avbildingsmaskin. Innretninga består av eit mørkt avlukke med eit lite hol der ljoset frå omgivnadene føre holet slepp inn, og dermed avbildar seg som eit opp-og-ned-vendt lysbilete på bakveggen inne i avlukket.
Slike innretningar vart tidlegare brukt som hjelp for nøyaktig avteikning av utsnitt av den synlege røyndomen, og dannar grunnlag for episkopet og fotografiapparatet. Eit fotoapparat blir framleis kalla «kamera», det vil seie «kammer».
Verkemåte
Prinsippet bak camera obscura kan demonstrerast enkelt med ei mørk kasse eller eit avblenda rom med eit hol eller lite lysopning i den eine sidan. Ljoset som blir reflektert frå ein gjenstand eller eit landskap utanfor kassa eller rommet, vil skine igjennom holet og treffe ein del av bakveggen som eit lysbilete der motivet står opp-og-ned og er speglvendt. Ein teiknar kan leggje eit papir eller eit anna teikneunderlag på veggen der projeksjonen treffer, og streke opp og kopiere motivet over på underlaget. Metoden sørgar for at perspektiv og storleiksforhold blir korrekt attgjeve, og avbildninga virkar dermed meir røyndomstru. Djupneskarpleiken er uavgrensa. Skarpleiken er avhengig av storleiken på holet.
Camera obscura kan òg utstyrast med optiske linser og spegl for å forsterke ljoset som slepp inn og få fleire detaljar i lysbiletet. Motivet blir likevel litt forteikna som følgje av aberrasjon, det vil seie optiske avbildingsfeil.
Vistdal
Vistdal er ei bygd i Molde kommune i Møre og Romsdal. Bygda har om lag 350 innbyggjarar og er kjent for lakseelva der og bergarten Vistdalitt.
Midt i bygda ligg Myklebostad med campingplass, Vistdal kro, butikk, Vistdal kyrkje og barneskule.
Ungdomsskulen vart flytta til Eresfjord våren 2005.
Historie
Bygdene Eresfjord og Vistdal oppretta sjølvstendig kommune 1. januar 1890 då Nesset kommune vart delt i to, Eresfjord og Vistdal. 1. januar 1964 vart Eresfjord og Vistdal kommune slegen i hop med Nesset kommune att.
Elva Visa
Elva Visa, som bygda er kalla opp etter, har rikt laksefiske.
Leirstaden Visthus, vart bygd av den engelske adelege offiseren Gui Freemantle som brukte staden og elva til laksefiske. Visthus er i dag i eige av Nordmøre og Romsdal Indremisjon.
Visdalitt
Vistdalitt er ein bergart som kjem frå Vistdal. Denne bergarten vert teken ut av berget og foredla av Romsdal Steinindustri (tidlegare Vistdal steinindustri).
Passargalaksen
Passargalaksen eller ESO 97-G13 er ein Seyfert type 2-spiralgalakse som ligg rundt 13 millionar lysår unna jorda i stjernebiletet Passaren. Det finst prov for ein kraftig aktiv galaksekjerne i galaksen, og gass vert blåsen ut av sentralområdet.
Pádraig Ó Snodaigh
Pádraig Ó Snodaigh er ein irsk historikar, forfattar, forleggjar og aktivist for irsk mål. Han har tidlegare arbeidd for Irish Electricity Supply Board og for National Museum of Ireland. Ó Snodaigh har tidlegare vore leiar for Conradh na Geilge, den irske målrørsla.
Familie
Pádraig Ó Snodaigh er gift med kunstnaren Cliodhna Cussen. Dei er busette i Howth rett nord for Dublin, og saman har dei seks søner. Aengus Ó Snodaigh er politikar og parlamentsrepresentant frå ein Dublinvalkrins for Sinn Féin. Dei tre brørne Rónán Ó Snodaigh, Rossa Ó Snodaigh og Colm Ó Snodaigh spelar i det kjende folkemusikkinspirerte world-music-bandet Kíla. Dei to siste brørne, Cormac Ó Snodaigh og Feargus Ó Snodaigh har tidlegare drive eit sikringsfirma. Familien Ó Snodaigh er ein av dei mest kjende "kulturfamiliane" i Irland.
Kulturarbeid og forfattarskap
Pádraig Ó Snodaigh var redaktør for det irskspråklege magasinet Pobal (Samfunnet) saman med Mícheál Ó Bréartún frå 1970 til 1973. Frå 1974 til 1977 var han redaktør for Carn - A link between the Celtic Nations, tidsskriftet til den pan-keltiske kulturnasjonalistorganisasjonen Celtic League. Han har og redigert fleire utgåver av det irske litteratur-, politikk- og filosofitidsskriftet Lasair (flamme). I 1980-skipa han forlaget Coiscéim (mjukomslag/paperback), som han har drive heilt fram til no - dei seinare åra, med mykje støtte frå sonen Feargus. På dette forlaget har han publisert kring 1500 irskspråklege bokutgjevingar i stor sjanger- og temabreidd: fagbøker, populærvitskaplege bøker og debattbøker innanfor historie- og politikkfeltet, barnebøker, underhaldnings- og humorbøker og bøker om irsk språk og kultur.
Han har og skrive og redigert ei rad bøker og pamflettar, ogso slike som er gjevne ut på større og meir etablerte forlag. Blant publiseringane hans finst både lyrikk noveller, historiske essays og historiske kjeldesamlingar. I 2006, ti år før hundreårsjubileet for påskeopprøret i 1916 byrja forlaget hans å gje ut serien Macallai na Casca - ein serie om påskeopprøret. Fram til 2018 hadde Coiscéim publisert 22 utgjevingar i denne serien. Nummer 19 (2016) inneheld ein artikkel om omtala av påskeopprøret i norske aviser medan opprøret pågjekk, skrive av historikaren Roar Madsen og statsvitaren Per Overrein.
Trapp
Trapp (av mellomnedertysk trappe) er ein bygningsdel danna av fleire vassrette trinn i gradvis ulike høgder som ein kan gå mellom ulike plan på. Trapper kan brukast inni bygningar og fartøy til å forbinda ein etasje med ein annan, eller utomhus, både utanpå bygningar, i gater og i landskapet.
Pádraig Ó Snodaigh
Kulturarbeid og forfattarskap
To av dei mest kjende utgjevingane hans Hidden Ulster, Protestants and the Irish language (som har kome i fleire utgåver) og ''Two Godfathers of Revisionism. 1916 in the revisionist canon'' (1991). Den fyrste er ein historisk gjennomgang og diskusjon av den sterke posisjonen irsk språk hadde historisk sett blant prostestantar frå Ulsterprovinsen og av den sterke innsatsen mange av desse gjorde for å verna og fremja irsk språk i tidlegare irsk historie. Den andre av desse titlane er ein skarp kritikk av den til tider sterke antinasjonalistiske trenden (revisjonismen) blant irske historikarar, personifisert ved to av dei mest kjende, F. X. Martin og Francis Shaw. Denne historiografiske tradisjonen oppstod alt på 1930-talet, og var dominerande frå 1960-talet til 1990-talet. I dette arbeidet diskuterer han og Eugene Kamenka's arbeid om nasjonalisme. Båe desse titlane er mykje nytta og referert til i akademiske publikasjonar om irsk historie. Saman med den amerikanske historikaren Arthur Mitchell har Ó Snodaigh ogso redigert to band av Irish Political documents, gjevne ut på Irish Academic Press. Eit av banda dekkjer perioden frå 1869 til 1916, og det andre dekkjer 1916-1949. I september 2019 vart han æresdoktor i keltisk litteratur ved University College Dublin (UCD).
Trapp
Trapper finst i ulike storleiker og utformingar. Dei kan ha rett, bøygd, svingande eller korketrekkarforma løp - sistnemnde type blir kalla vindeltrapp. Konstruksjonen kan vera ei massiv oppbygning av murverk eller ein open, frittberande konstruksjon.
Utforming
Ei enkel trapp kan følgja ei rett line frå eit plan til eit anna. Ho kan også svinga ein eller fleire gonger i rette eller bogande svingar. Trapper kan også følgja landskapet, som ein skråning eller fjellside. Trappene kan stå fritt, følgja ein vegg eller ha veggar på begge sider. Breidda på trapper kan variera frå å vera så smale at berre ein person kan passera, til så breie at fleire folk kan gå eller sitja i dei.
Pádraig Ó Snodaigh
Politisk og intellektuell orientering
Pádraig Ó Snodaigh har vore og er ein framståande kulturnasjonalist og målstrevar i Irland. Han er òg ein politisk nasjonalist med klåre irske republikanske sympatiar. Hans irske republikanske nasjonalisme er og tydeleg venstreorientert og marxistisk inspirert. Han har og vore ein EU-kritikar heilt sidan EEC-tida på 1960-talet. Tidleg på 1970-talet deltok han i den venstreorienterte Common Market Study Group, saman t.d. med Anthony Coughlan. I tillegg til å vera historikar er Ó Snodaigh ogso breitt filosofisk, sosiologisk og statsvitskapleg orientert, ogso i retning av norske arbeid innanfor desse vitskapsfaga. På 1970-talet vitja han og Noreg, og vart påverka av Hans Skjervheim sine faglege arbeid og særleg Deltakar og tilskodar (1976). Han er og godt kjend med Stein Rokkan sine empiriske arbeid og hans teoribygging kring historiske politiske skiljeliner i europeisk politikk.
Trapp
Utforming
Trappetrinna i ei trapp har gjerne jamn storleik, med eventuelle svingande trinn breiare på bortsida. Ein kan også ha oppbrot i avsatsar eller reposar. I nokre trapper er det nedste trinnet større enn dei andre, mellom anna slik at nedre delen av rekkverket kan festast her. Enkelte trapper kan ha ei pyramideaktig form slik at dei nedre trinna er mykje breiare enn dei øvre.
Bratte eller lange trapper kan ha gelender som hindrar fall i eller frå trappa. Gelenderet kan vera festa til ein vegg eller bygd opp som eit gjerde eller rekkverk med loddrette balustrar. Kortare eller slakare trapper treng ikkje ha gelender.
Inntrinnet og trinnhøgda (opptrinnet) på ei trapp bestemmer stigingsvinkelen hennar. Ei vanleg trapp kan ha inntrinn på 240–270 mm og trinnhøgd på 150–180 mm, noko som gjev ein behageleg gangrytme.
Ifølge norske bygningsforskrifter må stiginga ikkje overstiga 45° målt langs midtlinja av trappa. Ein regel for gunstig stigingsforhold seier at summen av trinnbreidda og to gongar trinnhøgda skal utgjera 63–64 cm. Er den totale nivåforskjellen stor, kan trinna i trappa avbrytast av ein eller fleire kvileplassar (reposar) som overgang til nytt retningsforløp.
Fylkesveg 214 i Nordland
Fylkesveg 214 i Nordland går mellom Leland og Einmo i Leirfjord kommune. Vegen er 5,8 km lang.
Romsdal Steinindustri
Romsdal Steinindustri AS er eit familieføretak i Nesset kommune som produserer interiør- og beleggssteinen vistdalitt. Det er registrert som aksjeselskap under bransjen hogging og behandling av monument- og bygningsstein.
Selskapet har adresse Romsdal Steinindustri AS, 6364 Vistdal, og vart stifta i 2004. Føretaket tek ut og behandlar stein frå eige steinbrot. Frå brotet tek ein ut norsk gabbro som heile steinblokker.
Historikk
Verksemda er ei vidareføring av eit tidlegare steinbrot. I 1928 fann Gunnar Opdal ein større førekomst av amfibolitt ved Opdal. Geologar vart engasjerte for analyse av denne førekomsten. Han viste seg å vere drivverdig og ein starta å ta ut stein frå eit steinbrot i 1931. Amfibolitten fekk handelsnamnet Vistdalitt og vart karakterisert som ein førekomst av Gabbro.
Bakgrunnsstoff
Romsdal Steinindustri
Everyone Says 'Hi'
«Everyone Says 'Hi'» er ein song av den engelske musikaren David Bowie frå det 21. studioalbumet Heathen (2002). Han vart skriven av Bowie, og produsert av den britiske duoen Brian Rawling og Gary Miller, der vokalen vart produsert av Bowie sjølv i lag med Tony Visconti. Songen kom ut 16. september 2002 på singel på ISO og Columbia Records. «Everyone Says 'Hi'» og nådde 20. plassen på UK Singles Chart og 83. plassen på Den tyske singellista.
Bakgrunn
Reeves Gabrels, som var gitaristen til Bowie gjennom 1990-åra og som var ein nær samarbeidspartnar berre få år før Heathen kom ut sa at «Everyone Says 'Hi'» var den einaste Bowie-songen laga etter han slutta å spele med Bowie som han hadde høyrd «fordi nokon fortalte meg at David skreiv han for meg. Då tok eg til tårene.»
Fire av seks B-sider til dei tre CD-singlane var nyinnspelingar av somme av dei mindre kjende songane til Bowie frå 1960-åra, meint for eit eige album attende i 2000.«Safe» og «Wood Jackson» var derimot nye songar, der førstnemnde opphavleg var skriven for, men droppa frå filmen The Rugrats Movie.
Bildsøe Nunatakker
Bildsøe Nunatakker er ei gruppe nunatakar som ligg i nordaust på Grønland, vest for Hertugen av Orléans Land. Under Alabamaekspedisjonen 1909–1912 fekk gruppa namn etter oppdagaren Jens Arnold Diderich Jensen Bildsøe (1849–1936).
Raidet på Haverhill
Raidet på Haverhill var eit raid som fann stad den 29. august 1708 under Dronning Anne-krigen. Franske, Algonquin- og Abenaki-krigarar kommandert av Jean-Baptiste Hertel de Rouville gjekk mot Haverhill, då eit lite grensesamfunn i provinsen Massachusetts Bay. Med eit overraskande åtak vart 16 menneske drepne og 14 til 24 tekne til fange. Engelskmennene samla raskt saman ein milits som følgde etter og i ei småtrefning seinare på dagen vart ni franskmenn og indianarar drepne og somme av fangane deira rømde.